# Beatriz Sanchís

Beatriz Sanchís (València, 1976) és una directora de cinema i guionista valenciana.

## Trajectòria

Sanchís es va graduar en Comunicació Audiovisual per la Universitat de València i la Sorbonne Nouvelle (Paris III).
Va iniciar la seva carrera cinematogràfica realitzant curtmetratges i peces de videoart mentre estudiava. El 2014 debuta en el llargmetratge amb Todos están muertos, pel·lícula que conta la història de Lupe (Elena Anaya), una mare deprimida que es passa tot el dia en bata i sabatilles. Presa d'una brutal agorafòbia, ningú diria que en els 80 va ser una estrella del rock. Amb aquest títol va aconseguir més de quaranta premis, una nominació al Premio Goya i presència en festivals de cinema internacionals com el Festival Internacional de Cinema de Berlín (la Berlinale), a Alemanya, i el Festival Internacional de Cinema de Mont-real (Mont-real World Film Festival) al Canadà. A l'edició de 2014 del Festival de Màlaga, Todos están muertos va sumar cinc bisnagues de plata: Millor Actriu (Elena Anaya), Premi Especial del Jurat, Premi Especial del Jurat Jove Universitat de Màlaga i Millor Banda Sonora Original.
En 2017 i 2018, Sanchís compagina la seva carrera cinematogràfica amb la direcció d'espots per a campanyes de publicitat a través de la productora UserT38.

## Filmografia
### Directora

* Todos están muertos (2014)
* Mi otra mitad (2010)
* La clase (2008)

### Guionista

* Todos están muertos (2014)
* Mi otra mitad (2010)

## Premis

Premis que ha obtingut per Todos están muertos:
* 2014: Festival de cinema de Màlaga (Andalusia, Espanya). Cinc biznagas de plata: Millor Actriu (Elena Anaya), Premi Especial del Jurat, Premi Especial del Jurat Jove Universitat de Màlaga i Millor Banda Sonora Original.
* 2014: Festival internacional de Cinema Guanajuato (Mèxic). Millor Òpera Prima.
* 2014 Premis de la Unión de Actores (Espanya). Premi Millor Actriu Principal.

## Nominacions

Les nominacions assolides per Todos están muertos:
* 2015: Premis Goya. Millor Actriu Principal (Elena Anaya) i Millor Direcció Novella.
* 2014: Festival Internacional de Cinema de Mont-real. Millor Òpera Prima.
Compta amb una nominació per La Classe:
* 2009: Premis Goya. Millor curtmetratge documental

## Referències

* ↑ «Avalon, productora y distribuidora de cine independiente» (en castellà). [Consulta: 28 gener 2018].
* ↑ «Todos están muertos | Mundo Critica» (en castellà). [Consulta: 28 gener 2018].
* 1 2 3 «Directores Avalon: Beatriz Sanchis» (en castellà). [Consulta: 28 gener 2018].
* ↑ «Festival de Málaga» (en anglès). Arxivat de l'original el 2018-01-28. [Consulta: 28 gener 2018].
* ↑ «Palmarés XVII Festival de Cine de Málaga. '10.000 km' y 'Todos están muertos', dos películas indies se reparten la mayoría de biznagas >> novemagazine» (en castellà). , 30-03-2014 [Consulta: 28 gener 2018].
* ↑ «Festival Internacional de Cine Guanajuato International Film Festival | San Miguel de Allende | Guanajuato | Mexico» (en castellà-mx). [Consulta: 28 gener 2018].
* ↑ «Premios Unión de Actores - Unión de Actores y Actrices» (en castellà-es). Arxivat de l'original el 29 de gener de 2018. [Consulta: 28 gener 2018].
* ↑ «Montreal International Film Festival» (en anglès canadenc). Arxivat de l'original el 2019-10-19. [Consulta: 28 gener 2018].
* ↑ «Premios Goya 2018» (en castellà). [Consulta: 28 gener 2018].